**PASLAUGŲ TEIKIMO SUTARTIS**

2024 m. birželio 20 d. Nr.TP- 42

Biržai

 **1.Sutarties šalys**

 Biržų kultūros centras, juridinio asmens kodas 300000416, buveinės adresas: J. Basanavičiaus g. 4, Biržai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamas direktoriaus Romo Lesevičiaus (toliau sutarties tekste – Užsakovas),

ir Mindaugas Garalevičius, ind. v. pažymėjimo Nr. 1343176, adresas. (toliau sutarties tekste – Vykdytojas), sudaro šią sutartį (toliau - Sutartis). Kai Sutarties sąlygos vienodai taikomos tiek Užsakovui, tiek Vykdytojui, tekste vartojamas terminas Šalys.

**2. Sutarties dalykas**

2.1. Vykdytojas įsipareigoja įgyvendinti **grupės „FourMan“** koncertinę programą (toliau sutarties tekste - Atlikėjas) atliks programą Užsakovo viešame renginyje „Jaunimo vasara“– kuris vyks rugpjūčio 30 d. (toliau sutarties tekste - programa).

2.2. Užsakovas įsipareigoja sumokėti Sutarties 5.1 punkte numatytą atlyginimą už koncertinės programos atlikimą.

2.3. Vykdytojas yra oficialus ir vienintelis Atlikėjo atstovas, turintis juridinį pagrindą atstovauti visus Atlikėjo interesus.

**3. Koncerto programa:**

3.1. Koncerto programą (atliekamų muzikos kūrinių parinkimą, jų išdėstymą) Vykdytojo atstovaujamas Atlikėjas sukuria savo nuožiūra. Kurdamas koncerto programą, Atlikėjas įtraukia į ją tik tuos kūrinius, kuriuos jis turi teisę atlikti, taip pat privalo nepažeisti į programą įtrauktų muzikos kūrinių autorių bei kitų asmenų teisių.

3.2. Vykdytojas patvirtina, kad jo atstovaujamo Atlikėjo programos trukmė 1 val.

**4. Koncerto sąlygos:**

 4.1.Vieta: J. Basanavičiaus g. 4, Biržai (toliau tekste – Renginio vieta) Koncerto data: 2024 m. rugpjūčio 30 d. Programos pradžia: 21 val. 00 min., pabaiga 22 val. 00 min. (valanda dar gali būti tikslinama)

4.2. Užsakovas privalo parūpinti Vykdytojui šias priemones:

4.2.1.Vieną persirengimo kambarį su veidrodžiu, pakabomis rūbams, nuo repeticijos pradžios iki programos pabaigos.

 4.2.2. Vandens, kavos, arbatos, cukraus.

 4.3. Užsakovas privalo suteikti Atlikėjui galimybę atlikti repeticiją. Vykdytojui jo atstovaujamo Atlikėjo repeticijos laikas turi būti praneštas ne vėliau kaip prieš 5 (penkias) dienas iki renginio.

 4.4. Renginio metu Atlikėjas privalo laikytis bendrosios Užsakovo nustatytos tvarkos.

 4.5. Vykdytojas suteikia teisę Užsakovui koncerto reklamoje naudoti jo atstovaujamų Atlikėjų atvaizdą bei pavadinimą.

 4.6. Vykdytojas įsipareigoja užtikrinti, kad Atlikėjas koncerto metu laikytųsi darbo saugumo ir priešgaisrinės apsaugos taisyklių.

4.7. Užsakovas įsipareigoja tinkamai organizuoti Koncerto apsaugą, bei garantuoti Atlikėjo ir garso bei apšvietimo įrangos saugumą Koncerto metu.

**5. Atlyginimas ir jo mokėjimo tvarka**

5.1. Remiantis 2024 m. birželio 19 d. neskelbiamos apklausos  žodžiu pirkimo vertinimo rezultatais, vertinimo registro Nr. 2024-VERT-BKC-16 patvirtinta suma yra 1300 eurų (vienas tūkstantis trys šimtai eurų). Į šią sumą įeina visi mokesčiai, kuriuos sumoka paslaugos Vykdytojas.

5.2. Užsakovas atsiskaito su Vykdytoju pagal sąskaitą-faktūrą banko pavedimu pervesdamas pinigus į Vykdytojo nurodytą sąskaitą ne vėliau kaip per 7 darbo dienas po Renginio.

**6. Atsakomybė ir sankcijos**

 6.1. Užsakovas ir Vykdytojas įsipareigoja vieni kitiems pranešti apie neplanuotą renginio atšaukimą, ne vėliau kaip prieš 14 dienų. Jei yra pažeidžiami šiame punkte nurodyti įspėjimo terminai apie programos atšaukimą bei sutarties nutraukimą, abi šalys turi teisę reikalauti iki 500 eurų (penkių šimtų eurų) dydžio nuostolių atlyginimo.

**7. Kitos sutarties sąlygos**

 7.1**.** Ši sutartis įsigalioja nuo jos pasirašymo datos ir galioja iki Šalių įsipareigojimų, prisiimtų šia Sutartimi, visiško įvykdymo.

 7.2. Ši sutartis gali būti nutraukta, papildyta ar pakeista tik abiejų šalių raštišku susitarimu.

 7.3. Ginčai ir Šalių nesutarimai, kilę dėl Sutarties sąlygų nevykdymo ar netinkamo įvykdymo yra sprendžiami derybų keliu. Ginčų neišsprendus derybose, jie sprendžiami LR įstatymų numatyta tvarka.

 7.4. Nei viena iš Šalių neatsako už visišką ar dalinį savo įsipareigojimų nevykdymą, jeigu tai įvyktų dėl nenugalimos jėgos (force majeure) aplinkybių. Šalys patvirtina, kad esant šioms aplinkybėms vadovausis LR Vyriausybės 1996 07 15 d. nutarimu Nr. 840 patvirtintomis “Atleidimo nuo atsakomybės, esant nenugalimos jėgos aplinkybėms, taisyklėmis”.

 7.5. Sutartis sudaryta dviem egzemplioriais, turinčiais vienodą juridinę galią, po vieną kiekvienai Šaliai.

|  |  |
| --- | --- |
| **Užsakovas** | **Vykdytojas** |
| Biržų kultūros centras Įmonės kodas 300000416J. Basanavičiaus g. 4, BiržaiA/S LT 08 7044 0600 0246 3754AB SEB bankasTel. +370 618 69817**Direktorius Romas Lesevičius** | Mindaugas GaralevičiusInd. veiklos pažyma Nr. 1343176AdresasA/S LTSEB bankas ABTel. **Mindaugas Garalevičius** |